**Odličan uspjeh naših učenika plesača**

U subotu 26.06.2021. i nedjelju 27.06.2021. održana su nakon stanke od skoro godinu dana dva značajna plesna natjecanja u našoj Koprivnici.

Domaći plesači iz Športskog plesnog kluba Ritam Koprivnica su sa veseljem dočekali svoj prijatelje iz cijele Hrvatske. Strogo se pridržavajući svih epidemioloških mjera napokon su dobili zeleno svjetlo za plesna natjecanja.

Iz naše škole na državnom natjecanju iz latinoameričkih plesova i bodovnom turniru u kombinaciji svih deset plesova natjecalo se troje plesača. Mentrori za natjecanje bili su im treneri Tomislav Banović i Robert Shubert te koncijska trenerica, naša pofesorica Marina Tomac-Rojčević.

Na državnom natjecanju u latinoameričkim plesovima, plesni par Lara Vuković (1.f) i Fran Jakopanec (2.f) postigli su vrlo jakoj konkurenciji 5 mjesto u kategoriji starije mladeži i u kategoriji U21.

Na istom natjecanju učenica Iva Horvat (1.f), u kategoriji U21, u pojedinačnoj konkurenciji također je postigla 5 mjesto dok je u kategoriji starije mladeži bila osma.

Drugog dana natjecanja se na bodovnom turniru u latinoameričkim plesovima plesni par Lara Vuković i Fran Jakopanec okitio brončanim medaljama. Par je postigao vrlo visoko treće mjesto u kategoriji starije mladeži.

Važno je napomenuti da naši učenici plesači sudjeluju i u tri projekta.

Državnim projektom „Pjevaj, sviraj, pleši“ obradom skladbe grupe „The Beatles“, „Obladi oblada“ plasirali se na državnu smotru iz glazbene umjetnosti. Koordinator tog projekta je prof. Darija Kivač dok je mentorica učenicama prof. Marina Tomac-Rojčević.

U međunarodnom projektu Erasmus +, imena Fit4Thought, kojim koordinira profesorica Martina Grgac, a u projektnom timu su profesorice Marina Njerš, Katarina Pecek Britvić, Jasmina Šandor, Mišela Lokotar, Željka Perošić i Marina Tomac Rojčević se želi osvijestiti vezu između učenja, mentalnog i fizičkog zdravlja učenika i nastavnika te promicati višejezičnost i suradnja sa školama-partnerima iz EU. Jedan od ciljeva je korištenje interneta i digitalnih alata u svrhu formalnog i neformalnog učenja. Projekt je usmjeren i na metode rada s djecom s poteškoćama u učenju (disleksija, diskalkulija, disgrafija) te dijagnozom depresije i smanjenog samopoštovanja.

Kroz nastavu Tjelesne i zdravstvene kulture prezentirata se sportski ples, a rade se i skupne koreografije. Prva u kojoj su učenici sudjelovali je koreografija na plesni izazov Jerusalema. Naglasak u projektu stavljen je na zdravlje i prehranu te utjecaj škole na učenike i nastavnike.

Učenik Fran Jakopanec je osim plesa aktivan i na drugim poljima. Tako, kao verificirani spasioc junior sudjeluje u projektu prekogranične suradnje, EcoOperation u kojem su osnovne teme projekta tlo i kampiranje, voda i akvamobilnost te zrak i ciklomobilnost. Promovirati će i istražiti prirodne resurse pograničnog područja Koprivničko-križevačke županije te stvoriti personalne i materijalne kapacitete za razvoj škole u prirodi.

Članak je pripremila:

Marina Tomac-Rojčević, prof. izvrstan savjetnik